Beatissime Pater. Nuper prepositura ecclesie Aboensis per obitum quondam Pauli L.(!), olim ipsius ecclesie prepositi extra Romanam curiam defuncti seu alias certo modo in litteris si videbitur exprimendo vacante, Sanctitas Vestra sic vacantem et antea dispositioni apostolice reservatam devoto oratori vestro Jacobo Johannis clerico eiusdem diocesis apostolica auctoritate contulit et de illa etiam sub certis modo et forma providit, possessione forsan subsecuta. Cum autem, Pater Sancte, dictus orator dubitet, collationem et provisionem sibi factas huiusmodi et inde secuta quecumque certis ex causis viribus non subsistere dictamque preposituram adhuc ut prefertur vacare, supplicat igitur humiliter Sanctitati Vestre dictus orator, quatenus verum et ultimum dicte prepositure vacationis modum, etiam si ex illo quevis generalis reservatio etiam in corpore iuris clausa resultet, pro expresso habentes sibique specialem gratiam facientes preposituram predictam, que inibi dignitas post pontificalem maior existit et cuius fructus etc. novem marcharum argenti puri secundum communem existimationem valorem annuum non excedunt, sive ut premittitur sive alias quovis modo aut ex alterius cuius cumque persona seu per liberam dicti Pauli vel cuiusvis alterius resignationem seu iurecessionem de illa in Romana curia et Sanctitatis Vestre manibus ac apud sedem apostolicam vel extra eam etiam coram notario publico et testibus sponte factam aut constitutionem Execrabilis vel assecutionem etc. vacet, etiam si devolutione affecta specialiter vel ex eo quia dignitas maior post pontificalem existit ut prefertur aut alias ex quavis causa etiam dispositione exprimenda generaliter reservata curata etiam cura iurisdictionali electiva letigiosa, cuius litis status etc. existat, eidem oratori in forma perinde et etiam valere aut alias prout utilius videbitur cum gratificatione oportuna, quatenus illi locus sit latissime extendenda conferre et de illa etiam providere seu conferri et provideri mandare dignemini de gratia speciali, non obstantibus constitutionibus et ordinationibus apostolicis statutis etc. etiam iuramento etc. roboratis ceterisque contrariis quibuscumque cum clausulis oportunis et consuetis. Concessum ut petitur in presentia domini nostri pape. Johannes Casertanus. Et cum absolutione a censuris ad effectum presentium; et quod obstantie beneficiales oratoris ac verus et ultimus dicte prepositure vacationis modus, etiam si ex illo quevis generalis reservatio etiam in corpore iuris clausa preterquam per obitum apud sedem apostolicam [resultet] habeantur pro expressis seu in toto vel in parte exprimi possint; et cum clausula quamcumque generalem reservationem importante ex quavis alia causa qualiscumque sit etiam dispositione exprimenda; et quod littere in forma nove provisionis perinde et etiam valere aut in eventum litis, cuius status etc. ac nomina et cognomina iudicum et collitigantium ac ius tituli illorum (illorum) et qua aucthoritate fuerit eis provisum exprimi possit gratie si neutri si nulli si alteri gratiose surrogationis etiam quoad possessionem aut alia via oratori utiliori fatendo, si opus sit, ius sibi non competere et causas quare seu etiam propter quas dubitet collationem et provisionem predictas viribus non subsistere seu etiam non subsistant cum gratificatione oportuna, quatenus illi locus sit latissime extendenda ac derogatione statutorum, privilegiorum et indultorum apostolicorum quorumcumque in litteris latissime extendenda ad effectum expediri possint; et quod premissorum omnium et singulorum et fructus augendo vel minuendo quantum opus fuerit invocationis situatus de nominationis qualitatis annexorum nominum et cognominum aliorumque necessariorum maior et verior specificatio fieri ac ius ipsius oratoris et aliarum desuper confectarum tenores verius exprimi possint in litteris. Concessum. Johannes Casertanus. Datum Rome apud Sanctum Petrum sexto kalendas maii anno nono.